**Nota informativă**

la proiectul Hotărârii Guvernului pentru aprobarea Regulamentului privind cerințele minime de securitate și sănătate în muncă pentru prevenirea rănilor provocate de obiecte ascuțite în activitățile din asistența medicală, inclusiv asistența medicală spitalicească

|  |
| --- |
| **1. Denumirea autorului şi, după caz, a participanţilor la elaborarea proiectului**  |
| Proiectul actului normativ a fost elaborat de către Ministerul Sănătății de comun cu Agenția Națională pentru Sănătate Publică.  |
| **2. Condiţiile ce au impus elaborarea proiectului de act normativ şi finalităţile urmărite**  |
| Rănile provocate de obiecte ascuțite în cadrul activităților din asistența medicală sunt o preocupare semnificativă din punct de vedere al siguranței și sănătății personalului medical. Aceste răni pot fi cauzate de către instrumente chirurgicale, ace de seringi, lame de bisturiu sau alte obiecte ascuțite utilizate în procedurile medicale.Printre cele mai frecvente tipuri de răni cu obiecte ascuțite în mediul spitalicesc, în special în contextul administrării de medicamente și a procedurilor de laborator sunt rănile cu ace de seringă. Totodată, utilizarea și manipularea de către lucrătorii medicali a instrumentelor chirurgicale pot duce la rănirea acestora în timpul procedurilor medicale sau chiar intervenții chirurgicale. Potrivit Organizației Mondiale a Sănătății, aproximativ 3 milioane de lucrători din sectorul sănătății suferă anual răni provocate de obiecte ascuțite. Aceste răni nu afectează doar personalul medical, ci și alte categorii de angajați din domeniul sănătății.Rănile cu obiecte ascuțite sunt asociate cu un risc crescut de transmitere a bolilor infecțioase, inclusiv HIV, hepatita B și C, precum și alte infecții virale și bacteriene. Activitățile care prezintă un risc ridicat includ administrarea de injecții, recoltarea de sânge, manipularea de ace, bisturiuri și alte instrumente chirurgicale, precum și gestionarea deșeurilor biomedicale.Este crucială raportarea imediată a incidentelor de rănire cu obiecte ascuțite pentru a asigura evaluarea și gestionarea corespunzătoare a riscului de infecție. Tratamentul prompt și administrarea profilaxiei post-expunere sunt esențiale pentru minimizarea riscurilor pentru personalul expus.Conform datelor raportate de către instituțiile medicale, în Republica Moldova în perioada 2016 -2023 au beneficiat de profilaxie post expunere la infecția HIV după accident profesional prin înțepare 484 de lucrători medicali. Totodată, menționam că numărul de cazuri raportate nu reflectă cifra totală, din considerentul că la nivel național nu există forme sau modalități de raportare a cazurilor expuse riscurilor de rănire provocate de obiectele ascuțite și tăietor ințepatoare.Organizațiile de sănătate din întreaga lume au adoptat ghiduri și protocoale stricte pentru prevenirea acestor răni. Acestea includ utilizarea echipamentului de protecție personală (mănuși, ochelari de protecție, halate), eliminarea corespunzătoare a obiectelor ascuțite și instruirea adecvată a personalului în măsuri de siguranță.În această ordine de idei, subliniem faptul că legislația Republicii Moldova nu prevede supravegherea lucrătorilor medicali în vederea prevenirii rănilor provocate de obiecte ascuțite în activitățile din asistența medicală, inclusiv asistența medicală spitalicească, decât prin unele elemente care se regăsesc în ghiduri/protocoale sub formă de recomandări în conduită.Astfel, urmare a aprobării proiectului prenotat vor fi reglementate cerințele minime de securitate și sănătate în muncă pentru prevenirea rănilor provocate de obiecte ascuțite în activitățile din asistența medicală, inclusiv asistența medicală spitalicească. Va fi asigurat un mediu de muncă sigur, în scopul prevenirii rănilor lucrătorilor din domeniul asistenței medicale, provocate de orice obiect ascuțit, inclusiv de ace. Se vor stabili politici pentru evaluarea și prevenirea riscurilor, formarea profesională, informarea și conștientizarea, precum și monitorizarea, și implementarea procedurilor de răspuns și monitorizare.Proiectul Hotărârii de Guvern pentru aprobarea Regulamentului privind cerințele minime de securitate și sănătate în muncă pentru prevenirea rănilor provocate de obiecte ascuțite în activitățile din asistența medicală, inclusiv asistența medicală spitalicească fost elaborat în conformitate cu prevederile Legii nr.10/2009 privind supravegherea de stat a sănătății publice și Legii nr.186/2008 cu privire la securitatea și sănătatea în muncă. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**  |
| Proiectul vizat transpune DIRECTIVA 2010/32/UE A CONSILIULUI din 10 mai 2010 de punere în aplicare a Acordului-cadru privind prevenirea rănilor provocate de obiecte ascuțite în sectorul spitalicesc și în cel al asistenței medicale, încheiat între HOSPEEM și EPSU.În conformitate cu art. 31 legea 100/2017, a fost întocmit tabelul de concordanță pentru actele UE transpuse, gradul general de compatibilitate a proiectului Hotărârii de Guvern cu actul juridic UE fiind stabilit ,,compatibil”. |
| **4. Principalele prevederi ale proiectului şi evidenţierea elementelor noi**  |
| **Principalele prevederi ale proiectului :**1. Stabilirea cerințelor minime de securitate și sănătate în muncă pentru prevenirea rănilor provocate de obiecte ascuțite în activitățile din asistența medicală, inclusiv asistența medicală spitalicească
2. Asigurarea identificării factorilor de risc profesional asociat obiectelor ascuțite în activitățile din asistența medicală, inclusiv asistența medicală spitalicească;
3. Măsurile obligatorii ce trebuie întreprinse de angajați în vederea protejării lucrătorilor împotriva riscului profesional asociat obiectelor ascuțite, prin eliminarea și reducerea expunerii la risc;
4. Informarea și formarea lucrătorilor sau reprezentanților cu privire la riscul profesional asociat obiectelor ascuțite și procedurile aplicabile în cazul în care se produce o rănire;
5. Raportarea, procedurile de răspuns și monitorizarea măsurilor întreprinse în cazul în care se produce o rănire cu obiecte ascuțite.

**Noile prevederi ale proiectului:**Proiectul aduce o serie de schimbări și completări față de ghidurile și prevederile legislative existente în domeniul prevenirii rănilor provocate de obiecte ascuțite în activitățile din asistența medicală. Aceste noi prevederi se vor aplică tuturor lucrătorilor din domeniul asistenței medicale, inclusiv asistenței medicale spitalicești, acoperind astfel un spectru mai larg de activități și categorii de personal, astfel evaluarea riscului profesional devenind o obligație clară, cu stabilirea gradului de expunere și măsuri detaliate pentru eliminarea și prevenirea riscului rănirii cu obiecte ascuțite. |
| **5. Fundamentarea economico-financiară**  |
| Aprobarea și implementarea prevederilor prezentului proiect de hotărâre nu presupune cheltuieli financiare suplimentare din bugetul de stat. |
| **6. Modul de încorporare a actului în cadrul normativ în vigoare**  |
| Implementarea proiectului Hotărârii Guvernului vizat nu necesită modificarea/abrogarea altor acte normative.  |
| **7. Avizarea și consultarea publică a proiectului**  |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a Proiectului Hotărârii Guvernului, a fost plasat pe pagina web oficială a Ministerului Sănătății, compartimentul „Transparență”, Proiecte supuse consultărilor publice” și pe portalul guvernamental ([www.particip.gov.md](http://www.particip.gov.md)) și poate fi accesat la linkul: [https://particip.gov.md/ro/document/stages/\*/12702](https://particip.gov.md/ro/document/stages/%2A/12702) În vederea elaborării proiectului a fost instituit grupul de lucru, în baza Dispoziției Ministerului Sănătății nr. 110-d din 06.03.2024 care a întrunit reprezentanți ai Ministerului Sănătății, Agenției Naționale pentru Sănătate Publică și Universitatea de Stat de Medicină și Farmacie „Nicolae Testemițanu”. |
| **8. Constatările expertizei anticorupție** |
| Proiectul va fi supus extertizei anticorupție iarinformația privind rezultatele expertizei anticorupție va fi inclusă în sinteza obiecțiilor și propunerilor/recomandărilor la proiectul de hotărâre. |
| **9. Consultările expertizei de compatibilitate**.  |
| Proiectul va fi supus expertizei de compatibilitate. |
| **10. Constatările expertizei juridice** |
| În scopul respectării art. 34 și art. 37 din Legea nr. 100/2017 cu privire la actele normative, proiectul de hotărâre va fi supus expertizei juridice. |
| **11. Constatările altor expertize** |
| Proiectul nu cade sub incidența altor expertize.  |

 **Secretar de stat Angela PARASCHIV**